**Hortobágy Község Önkormányzatának 2. sz. napirend**

**Polgármesterétől**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E L Ő T E R J E S Z T É S**

(a képviselő-testület 2022. december 19-ei rendkívüli, nyilvános ülésére**)**

 **Tárgy:** Döntés a Hortobágyi Nyitnikék Óvoda intézményvezetői álláshely pályázatának kiírása tárgyában

*Tisztelt Képviselő-testület!*

Hortobágy Község Önkormányzata Képviselő-testülete a 70/2022. (VII. 26.) szám számú határozatával döntött arról, hogy a Hortobágyi Nyitnikék Óvoda intézményvezetői (magasabb vezetői) beosztásának ellátására ismételten pályázatot ír ki, mivel az azt megelőző kiírásokra /70/2021. (II. 6.), 7/2022. (I. 25.)/ nem érkezett pályázat.

A pályázati kiírás a közalkalmazottak jogállásáról szóló 1992. évi XXXIII. törvény (a továbbiakban: Kjt.), a nemzeti köznevelésről szóló 2011. évi CXC. törvény (a továbbiakban: Nkt.) és a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII.30.) Korm. rendelet (a továbbiakban: Korm. rendelet) szabályainak megfelelően megtörtént.

A pályázatok beadására biztosított határidőig, 2022. október 31. napjáig nem érkezett be pályázat.

2022. december 31. napjáig Hortobágy Község Önkormányzatának Képviselő-testülete Magyarország helyi önkormányzatairól szóló 2011. CLXXXIX. törvény 42. § 2. pontja értelmében és a Korm. rendelet 24. § (1) bekezdése, valamint a Hortobágyi Nyitnikék Óvoda szervezeti és működési szabályzata a vezető helyettesítésére vonatkozó szabályozása alapján az óvodavezetői feladatok ellátásával határozott időtartamra Könnyű Juliánnát bízta meg.

Az intézmény 2023 január 1. napjától történő, jogszabályoknak megfelelő működése érdekében a munkakör betöltésére ismételten pályázatot kiírni szükséges.

Mivel a pályázati eljárás ismét sikertelenül zajlott le, ezért javasolom Könnyű Juliánna újbóli megbízását az óvoda intézményvezetői feladatainak ellátására a pályázati eljárás sikeres lezárultáig, de legkésőbb 2023. augusztus 15. napjáig.

A Kjt. 20/B. §(1)-(2) bekezdései értelmében a magasabb vezető és a vezető beosztás ellátására szóló megbízásra pályázatot kell kiírni. A pályázatot a megbízási jogkör gyakorlója írja ki. A pályázatban meg kell jelölni, hogy a magasabb vezető, illetve a vezető beosztás ellátására megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető.

A Kjt. 20. § (2) bekezdése szerint közalkalmazotti jogviszony büntetlen előéletű,tizennyolcadik életévét betöltött, továbbá magyar állampolgárságú, vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett,állam elleni bűncselekmény, illetve a Büntető Törvénykönyvről szóló törvény, igazságszolgáltatás elleni bűncselekmény, korrupciós bűncselekmény vagy közélet tisztasága, valamint a nemzetközi közélet tisztasága elleni bűncselekmény, hivatali bűncselekmény, illetve közbizalom elleni bűncselekmény miatt indult büntetőeljárás hatálya alatt nem álló személlyel létesíthető.

A Kjt. 23. § (3) bekezdése rögzíti, hogy a magasabb vezetői megbízás jogszabályban megjelölt, legfeljebb 5 évig terjedő határozott időre szól.

A Korm. rendelet 22. § (1) bekezdése értelmében köznevelési intézményben magasabb vezetői megbízást az év során bármikor, öt évre kell adni. A határozott idő lejártát követően a közalkalmazott az e §-ban meghatározott eljárás lefolytatásával ismételten megbízható magasabb vezetői feladat ellátásával.

A Kjt. 20/A. §-a rögzíti a pályázati felhívás kötelező elemeit. Ennek megfelelően a pályázati felhívásban meg kell jelölni a munkáltató és a betöltendő munkakör, vezetői beosztás megnevezését;a munkakörbe tartozó, illetve a vezetői beosztással járó lényeges feladatokat; a pályázat elnyerésének valamennyi feltételét; a pályázat részeként benyújtandó iratokat, igazolásokat, továbbá a pályázat benyújtásának feltételeit és elbírálásának határidejét.

A Korm. rendelet 22. § (7) bekezdése további kötelező elemként írja elő a munkahely megjelölését,a magasabb vezetői beosztásra történő megbízás időtartamát,a megbízás kezdő napját és megszűnésének időpontját, valamint a beosztáshoz kapcsolódó juttatások feltüntetését.

Az Nkt. 67. § (1) bekezdése és a Korm. rendelet 21/A. § (1) bekezdése határozza meg az oktatási-nevelési intézményben az intézményvezetői megbízás feltételeit, amelyek az alábbiak:

- óvodapedagógusi felsőfokú iskolai végzettség és szakképzettség,

- pedagógus-szakvizsga keretében szerzett intézményvezetői szakképzettség,

- legalább 4 év óvodapedagógus munkakörben szerzett szakmai gyakorlat

- a nevelési-oktatási intézményben pedagógus munkakörben fennálló, határozatlan időre szóló, teljes munkaidőre szóló alkalmazás, vagy a megbízással egyidejűleg pedagógus-munkakörben történő, határozatlan időre teljes munkaidőre szóló alkalmazás.

A Korm. rendelet 23. § (2)-(8) bekezdései rendelkeznek arról, hogy a benyújtott pályázatnak tartalmaznia kell a pályázó szakmai önéletrajzát, a vezetési programját, továbbá a pályázati felhívásban megfogalmazott feltételeknek történő megfelelés hitelt érdemlő igazolását, valamint a pályázó nyilatkozatát arról, hogy hozzájárul személyes adatainak a pályázattal kapcsolatos kezeléshez, továbbításához.

A pályázatot a véleményezési határidő lejártát követő harminc, ha az elbírálásra váró pályázatok száma a huszonötöt eléri, hatvan napon belül el kell bírálni. Ha a megbízási jogkört képviselő-testület gyakorolja, a pályázatokat a képviselő-testület részére a véleményezési határidő lejártát követő harmincadik, illetve hatvanadik napot követő első testületi ülésre be kell nyújtani.

A pályázati felhívást, ha a fenntartó önkormányzat, a székhelyén,a munkáltató a székhelye és telephelye szerinti településen a helyben szokásos módon köteles közzétenni. A pályázat benyújtásának határidejét ezekben az esetekben is a Közigazgatási és Igazságügyi Hivatal internetes oldalán történő közzétételtől kell számítani.

A Kjt. 20/A. § (6) bekezdése értelmében jogszabály eltérő rendelkezése hiányában magasabb vezetői beosztásra kiírt pályázat esetén a pályázót a pályázati határidő lejártát követő huszonegy napon belül a kinevezési, megbízási jogkör gyakorlója által létrehozott legalább háromtagú, a betöltendő munkakör feladatait érintően szakértelemmel rendelkező bizottság hallgatja meg, melynek nem lehet tagja - a helyi önkormányzati képviselő-testület tagja kivételével - a kinevezési, megbízási jogkör gyakorlója. A kinevezési, megbízási jogkör gyakorlója a bizottság írásba foglalt véleményét mérlegelve a pályázati határidő lejártát követő

*a)* hatvan napon belül, vagy

*b)* első ülésén, ha e jogot testület gyakorolja,

dönt a közalkalmazotti jogviszony létesítéséről, illetve a vezetői megbízásról. Egyebekben a pályázat elbírálásának rendjét a munkáltató határozza meg.

A pályázati kiírás tervezete a I. határozati javaslat mellékletét képezi.

Kérem a Képviselő-testületet, hogy az előterjesztést megtárgyalni és a határozati javaslatokat elfogadni szíveskedjék!

**HATÁROZATI JAVASLAT I.**

Hortobágy Község Önkormányzata Képviselő-testülete

1. a Hortobágyi Nyitnikék Óvoda és Bölcsőde Intézmény intézményvezetői álláshelyére pályázatot ír ki a határozat melléklete szerinti tartalommal.
2. felkéri a Polgármestert és a Balmazújvárosi Közös Önkormányzati Hivatal Hortobágyi Kirendeltségének kirendeltség-vezetőjét a pályázat kiírásával és az elbírálás előkészítésével kapcsolatos feladatok ellátására.

**Határidő:** az 1. pont tekintetében 2023. január 1., 2. pont tekintetében folyamatos

**Felelős:** Jakab Ádám András polgármester, dr. Koroknai-Bokor Erzsébet kirendeltség-vezető

**HATÁROZATI JAVASLAT II.**

Hortobágy Község Önkormányzata Képviselő-testülete a **Hortobágyi Nyitnikék Óvoda és Bölcsőde Intézmény intézményvezetői feladataival Könnyű Juliannát bízza** meg 2023. január 1. napjától az intézmény-vezetői állásra meghirdetett pályázat eredményes lezárásáig, de legkésőbb 2023. augusztus 15. napjáig.

Az intézményvezető havi illetménye a vonatkozó jogszabályok figyelembevételével az alábbiak szerint kerül megállapításra:

* Illetmény: 365.400.- forint
* Intézményvezetői pótlék: 109.620.- forint
* Ágazati szakmai pótlék: 73.080.- forint
* **Összesen: 548.100.- forint (bruttó)**

A Képviselő-testület felkéri Jakab Ádám András polgármestert a megbízás aláírására.

**Határidő:** 2022. december 31.

**Felelős:** Jakab Ádám András polgármester

Hortobágy, 2022. november 30.

 **Jakab Ádám András**

 polgármester

Az előterjesztést törvényességi szempontból ellenőrizte:

 **dr. Koroknai-Bokor Erzsébet**

 kirendeltség-vezető

../2022. (… …) határozat melléklete (I. határozati javaslat)

**Hortobágy Község Önkormányzata**

**a Közalkalmazottak jogállásáról szóló 1992. évi XXXIII. törvény 20/A. § alapján**

**pályázatot hirdet**

**Hortobágyi Nyitnikék Óvoda intézményvezető beosztás ellátására.**

**A közalkalmazotti jogviszony időtartama:**

határozatlan idejű, közalkalmazotti jogviszony

**Foglalkoztatás jellege:**

Teljes munkaidő

**A vezetői megbízás időtartama:**
A vezetői megbízás határozott időre, 2023. 08. 16-tól 2028. 08. 15-ig szól.

**A munkavégzés helye:**

Hajdú-Bihar megye, 4071 Hortobágy, Erdei Ferenc utca 2.

**A beosztáshoz tartozó, illetve a vezetői megbízással járó lényeges feladatok:**

Az intézmény tevékenységi körébe tartozó feladatok vezetői irányítása, különös tekintettel a nemzeti köznevelésről szóló 2011. évi CXC. törvényben, valamint az államháztartásról szóló 2011. évi CXCV. törvényben és annak végrehajtásáról szóló 368/2011. (XII. 31.) Korm. rendeletben foglaltakra.

**Illetmény és juttatások:**

Az illetmény megállapítására és a juttatásokra a Közalkalmazottak jogállásáról szóló 1992. évi XXXIII. törvény rendelkezései az irányadók.

**Pályázati feltételek:**

•         Főiskola, óvodapedagógus, intézményvezetői szakképzettség,

•         Vagyonnyilatkozat tételi eljárás lefolytatása,

•         pedagógus-szakvizsga keretében szerzett intézményvezetői szakképzettség,

•         legalább 4 év óvodapedagógus munkakörben szerzett szakmai gyakorlat vagy legalább 5 év felsőfokú végzettséget vagy felsőfokú szakmai képesítést igénylő, a gyermekvédelem, a szociális ellátás, az egészségügyi ellátás, illetve a közoktatás területén betöltött munkakörben szerzett szakmai gyakorlat

•         büntetlen előélet,

•         cselekvőképesség,

**A pályázat elbírálásánál előnyt jelent:**

•         Vezetői tapasztalat - Legalább 1-3 év vezetői tapasztalat,

**A pályázat részeként benyújtandó iratok, igazolások:**

•         iskolai végzettséget és szakképzettséget igazoló dokumentumok másolata

•         szakmai önéletrajz,

•         intézményvezetésére vonatkozó programot, amely a pályázó szakmai helyzetelemzésre épülő fejlesztési elképzelést is tartalmazza,

•         szakmai gyakorlatokat igazoló dokumentumok,

•         3 hónapnál nem régebbi erkölcsi bizonyítvány, vagy igénylésének igazolása

•         a pályázó nyilatkozata arról, hogy a pályázati anyagban foglalt személyes adatainak, a pályázati eljárással összefüggően szükséges kezeléséhez hozzájárul,

•         nyilatkozat, amelyben a pályázó hozzájárul a teljes pályázati anyagának, valamint az abban szereplő személyes adatainak harmadik személy által történő megismeréséhez a pályázati eljárással összefüggő kezeléséhez, továbbításához,

•         nyilatkozat arról, hogy a pályázó megbízása esetén vagyonnyilatkozat tételi kötelezettségének eleget tesz,

•         nyilatkozat arra vonatkozóan, hogy vele szemben a Kjt. 41. § (2) bekezdés b) pontja szerinti összeférhetetlenség nem áll fenn

**A beosztás betölthetőségének időpontja:**

A beosztás legkorábban 2023. augusztus 16. napjától tölthető be.

**A pályázat benyújtásának határideje:** 2023. június 30.

A pályázati kiírással kapcsolatosan további információt dr. Koroknai-Bokor Erzsébet nyújt, a 06/54-369-021 -os telefonszámon.

**A pályázatok benyújtásának módja:**

•         Postai úton, a pályázatnak a Hortobágy Község Önkormányzata címére történő megküldésével (4071 Hortobágy, Czinege János utca 1. ). Kérjük a borítékon feltüntetni a pályázati adatbázisban szerepelő azonosító számot: HOR/966-3/2022, valamint a beosztás megnevezését: óvodavezető.

•         Elektronikus úton dr. Koroknai-Bokor Erzsébet részére a phhortobagy@gmail.com E-mail címen keresztül

•         Személyesen: dr. Koroknai-Bokor Erzsébet, Hajdú-Bihar megye, 4071 Hortobágy, Czinege János utca 1.

**A pályázat elbírálásának határideje:** 2023. július 31.

**A pályázati kiírás további közzétételének helye, ideje:**

•         Hortobágy Község hirdetőtáblája – 2023. január 1.

**A munkáltatóval kapcsolatban további információt a https://hortobagy.hu/ honlapon szerezhet.**